የፕሬዚደንት ኦባማ የኢትዮጵያ ጉብኝት የአገራቱ  ታላቅ ወዳጅነት ማሳያ ነው
ትናንት  ምሽት በብሔራዊ ቤተ-መንግሥት ለፕሬዚዳት ኦባማ  ክብር በተዘጋጀው  የእራት ፕሮግራም ላይ ንግግር  ያደረጉት ጠቅላይ ሚኒስቴር ኃይለማሪያም ደሳለኝ እንደገለጹት የኦባማ የኢትዮጵያ ጉብኝት የሁለትዮሽ ግንኙነቱ የላቀ  ደረጃ  መድረሱን ያመላክታል ብለዋል ።እንደ  ጠቅላይ ሚኒስትሩ ገለጻ የኢትዮ-አሜሪካ ግንኙነት በሳላምና በጦርነት ወቅት እንኳን ተጠናክሮ የቀጠለበት ሁኔታ እንዳለ በመግለጽ ኢትዮጵያ  በፋሺስት ኢጣሊያ በተወረረችበት ወቅት  ታሪካዊ ድጋፍ ማድረጓ የሚታወስ መሆኑን ገልጸዋል ።ኢትዮጵያ  በተወረረችበት ወቅት እንደ ኮሌኔል ጆን ሮቢንሰን የመሳሳሉት አሜሪካውያን የፋሽስት ኢጣሊያን  ለመመከት  ከኢትዮጵያውያን ጋር ተቀናጅተው  አገርን ለማስከበር ዘምተው  እንደነበር የጠቆሙት ጠቅላይ ሚኒስትሩ በተለይም ጥቁር አሜሪካውያን  በኢጣሊያ ድርጊት ተቆጥተው በመነሳት  ለኢትዮጵያ ህዝብ ያላቸውን ትስስርና አጋርነት በይፋ አሳይተዋል ብለዋል ።በአሁኑ ወቅት  የኢትዮ-አሜሪካ ግንኙነትና ትብብር  ወደ የጋራ ተጠቃሚነትና መተማመን አዲስ ምዕራፍ መሸጋገሩን የገለጹት ጠቅላይ ሚኒስትሩ  የፕሬዚደንት ኦባማ ጉብኝት የአገራቱን ግንኙነት በበርካታ ዘርፎች  ይበልጥ እንዲጠናከር ያግዛል ብለዋል ።ፕሬዚደንት ኦባማ  ትናንት በብሔራዊ  ቤተ መንግሥት የሉሲ ቅርተ አካልን በመጎብኘታቸው  ከፍተኛ  ተደስታ ስሜት  የተሰማቸው ሲሆን  የሰው ልጅ የዘር ሃረግ  ከወላጆች ጋር ስላላው ግንኙነት ያላቸውመ ምልከታ ገልጸዋል።ኢትዮጵያ  የሰው ልጆች መነሻ መሆኗንና  ሁሉም  የዓለም ህዝቦች አመጣጣቸው በኢትዮጵያ  ከተገኘው  ቅሪተ  አካል  ከሚመነጭ አንድ የሰው ልጅ የዘር ሃረግ መሆኑን  ፕሬዚደንት ኦባማ ተናግረዋል ። 